b'\n_START_ARTICLE_\nThe Broadway Melody\n_START_SECTION_\nHandling\n_START_PARAGRAPH_\nFilmen handler om to s\xc3\xb8stre, Hank og Queenie, der er kommet til New York for at f\xc3\xa5 deres gennembrud p\xc3\xa5 Broadway. Hank er forlovet med Sangeren og danseren Eddie, der vil have s\xc3\xb8strene med i Frank Zanfield\'s nye revy. Da han ser Queenie for f\xc3\xb8rste gang siden hun var en lille pige, bliver han forelsket i hende. Zanfield vil ikke have s\xc3\xb8strene med i revyen, men da en pige falder ned fra en rekvisit, bliver Queenie kaldt ind som afl\xc3\xb8ser i nummere, hvor hun spiller overfor playboyen Jaques "Jock" Warriner, som straks begynder at l\xc3\xa6gge an p\xc3\xa5 hende. Queenie begynder at bruge meget tid sammen med Jock, noget som Hank og Eddie ikke bryder sig om. De forbyder Queenie at se Jock igen, hvilket resultere i, at Quennie tr\xc3\xa6kker sig v\xc3\xa6k fra sin s\xc3\xb8ster. Queenie er kun sammen med Jock for at bek\xc3\xa6mpe sine voksende f\xc3\xb8lelser for Eddie. Eddie og Queenie afsl\xc3\xb8rer dog endelig sine f\xc3\xb8lelser for hinanden, men queenie vil ikke s\xc3\xa5rer sin s\xc3\xb8ster, og l\xc3\xb8ber derfor tilbage til Jock. Hank, der har set dem snakke, finder endelig ud af, at de er forelskede. Hun sk\xc3\xa6lder Eddie ud for at have ladet Queenie l\xc3\xb8be v\xc3\xa6k, og beder ham om at l\xc3\xb8ber efter hende. Hun siger hun aldrig har elsket ham, men kun v\xc3\xa6ret sammen med ham for at fremme sin karriere. Da Eddie er g\xc3\xa5et bryder hun ud i en blandning af gr\xc3\xa5d og hysterisk latter. _NEWLINE_Eddie n\xc3\xa5r frem til Queenie lige i det \xc3\xb8jeblik Jock pr\xc3\xb8ver at forgribe sig p\xc3\xa5 hende. Eddie sl\xc3\xa5r Jock i gulvet, og Queenie l\xc3\xb8ber over i favnen p\xc3\xa5 ham og de forlader Jock sammen. Eddie og Queenie bliver gift, og Queenie forlader sin karriere som revydanser, for at sl\xc3\xa5 sig ned p\xc3\xa5 Long Island. Hun beder Hank om at flytte ind sammen med dem.\n_START_SECTION_\nProduktion\n_START_PARAGRAPH_\nDer blev ogs\xc3\xa5 udgivet en stumfilmsversion, da mange biografteatre ikke havde lydudstyr. Filmen havde en musikalsk sekvens for "The wedding of the painted doll der var i technicolor. Farvefilm blev hurtigt en del af musicalgenren, og flere film blev udgivet i 1929 og 1930 som enten havde en sekvens i farver eller var helt i farver. Farvesekvensen gik desv\xc3\xa6rre tabt, og findes i dag kun i sort og hvid.'